**Nr. 248 / ......... .2022**

**RAPORT**

**privind rezultatele actiunilor de control privind verificarea respectării legislaţiei în vigoare în domeniul suplimentelor alimentare, alimentelor cu adaos de vitamine, minerale si alte substanțe precum şi al menţiunilor nutriţionale şi de sănătate înscrise pe aceste produse alimentare.**

În conformitate cu Planul naţional de acţiuni tematice de control în sănătate publică pe anul 2022, aprobat de ministrul Sănătății cu nr. CAZ 3597/09.11.2021, precum şi a responsabilităţilor Ministerului Sănătăţii în domeniul alimentelor, Inspecţia Sanitară de Stat din cadrul Ministerului Sănătăţii a dispus organizarea, în perioada **04.04.2022 – 22.04.2022** **a acţiunii tematice de control privind** **verificarea respectării legislației în vigoare privind suplimentele alimentare și alimentele cu adaos de vitamine și minerale precum și menţiunile nutriţionale şi de sănătate înscrise pe aceste produse alimentare.**

Acţiunile de controlul au constat în principal în verificarea respectării prevederilor:

* Legea 56/2021 privind suplimentele alimentare.
* Ordinului MS nr. 1069/2007 pentru aprobarea Normelor privind suplimentele alimentare, cu modificările și completările ulterioare.
* Ordinului MAPDR/MS/ANSVSA nr. 1228/244/63/2005 privind prelucrarea, procesarea şi comercializarea plantelor medicinale şi aromatice utilizate ca atare, parţial procesate sau procesate sub formă de suplimente alimentare predozate, conform competenţelor.
* Ordinului MS nr. 369/61/291/ 2010 pentru aprobarea Normelor metodologice privind introducerea pe piaţă a alimentelor la care s-au adăugat vitamine, minerale şi alte substanţe.
* Regulamentului CE nr. 1924/2006 privind menţiunile nutriţionale şi de sănătate înscrise pe produsele alimentare.
* Regulamentului CE nr. 432/2012 de stabilire a unei liste de menţiuni de sănătate permise, înscrise pe produsele alimentare, altele decât cele care se referă la reducerea riscului de îmbolnăvire şi la dezvoltarea şi sănătatea copiilor.
* Hotărârii Guvernului nr. 355/2007 privind supravegherea sănătăţii lucrătorilor, cu modificările şi completările ulterioare şi ale Ordinului MS nr. 1225/5031/2003 privind aprobarea Metodologiei pentru organizarea şi certificarea instruirii profesionale a personalului privind însuşirea noţiunilor fundamentale de igienă.

**Menționăm faptul că, în urma controalelor au fost aplicate** **un număr total de 44 sancțiuni contravenționale, din care:**

* **avertismente = 25,**
* **amenzi = 19 în valoare de 66.600 lei.**

**Au fost scoase din consum:**

* **10,636 kg produse din categoria suplimentelor alimentare**( retrase de DSP Iași)
* **3,10 l din categoria suplimentelor alimentgare** (310 fl. x10 ml retrase de DSP Argeș).

1. **În domeniul suplimentelor alimentare au fost efectuate un număr de 367 controale**, dintre care:

* 24 controale la producători
* 35 controale la distribuitori/importatori,
* 308 controale la retaileri.
* **Din punct de vedere al notificării suplimentelor alimentare de către persoana responsabilă cu punerea pe piață** s-au constatat următoarele:

Au fost verificate un număr de **876 suplimente alimentare din care 5 suplimente alimentare nu erau notificate** de persoana responsabilă cu punerea pe piață a acestora.

Cele 5 suplimente alimentare neconforme au fost identificate de către DSP Arad -3 și DSP București -2.

Inspecția Sanitara de Stat din cadrul MS a transmis adrese DSP-ului în aria teritorială în care producatorul/distribuitorul își are sediul pentru verificarea aspectelor sesizate. Urmare a adresei noastre, DSP Iași ne-a transmis în data de 18.05.2022, certificatele de notificare pentru 2 suplimente alimentare, notificate la CRSP Iași, din cele 5 menționate mai sus.

* **Din punct de vedere al verificării modului de etichetare al suplimentelor alimentare:**

În urma controalelor privind verificarea respectării legislației referitoare la etichetarea suplimentelor alimentare au fost raportatede inspectorii sanitari din cadrul DSP Argeș, DSP Bacău, DSP Hunedoara, DSP Iași și DSP București un număr de **6 suplimente alimentare neconforme** astfel:

Din etichetele produselor lipseau unele menţiuni obligatorii conform prevederilor Ord. M.S. nr.1069/2007 după cum urmează:

1. **VNR greşit trecut pe ambalaj.**

Pentru neconformitățile constatate, inspectorii sanitari din cadrul DSP Hunedoara au aplicat 1 sancţiune contravențională cu **amendă** în valoare de **8000 lei,** conform HG 857/2011, art.46, lit.b la SC Parapharm SRL Brad – pentru nerespectarea prevederilor Reg 1169/2011. S-a acordat termen până la data de 29.06.2022 pentru reetichetarea produselor conform cu prevederile legale în vigoare.

1. **Pe etichetă și în prospect se atribuie proprietăți de prevenire, tratare sau vindecare a unor boli umane**.

Inspectorii sanitari din cadrul DSP Argeș au dispus măsura **interzicerii la comercializare a celor 31 cutii x 10fl. x10ml** și s-a impus ca la reetichetarea în limba română (ambalajul și prospectul sunt făcute de producatorul chinez) să se respecte prevederile legislației europene și naționale în domeniul suplimentelor alimentare.

A fost sancționat administratorul unitații importatoare cu **amendă în valoare de 1600 lei.**

Pentru un alt supliment alimentar pe eticheta căruia se menționează **“Redă rapid și eficient sănătatea și confortul gâtului”,**  inspectorii sanitari din cadrul DSP Bacău au **retras** de la comercializare stocul existent la nivelul unității **5,83 kg (216 buc x 27 g**).

1. **Unitate de măsură scrisă incorect pe etichetă (mg în loc de mcg**), neconformitate identificată de inspectorii sanitari din cadrul DSP Iași. Inspectorii sanitari au **interzis temporar** de la comercializare, în vederea reetichetării corespunzătoare, cantitatea de **0,136 kg**, respectiv 3 flacoane x 45,6 g.

d) De asemenea, inspectorii sanitari din cadrul DSP București au identificat pe eticheta unor suplimente alimentare, **mențiuni care nu se regăsescîn Regulamentul UE nr. 284/2012**. Exemplu de mențiuni care nu se regăsesc în Regulamentul CE 284/2012: “ameliorează starea de mahmureală și efectele distructive pe care le are alcoolul asupra organismului”, “neutralizare eficientă a substanțelor toxice” și “vitaminele B contribuie la menținerea calității mentale și ameliorarea dificultăților de orientare, ameliorează senzațiile de greață și vărsături, reduc severitatea durerilor de cap și tremurăturile”.

* **Din punct de vedere al verificării mențiunilor nutriționale înscrise pe suplimentele alimentare:**

Din cele **876 suplimente alimentare controlate, un număr de 737 suplimente alimentare aveau înscrise mențiuni nutriționale**, din care **1 produs neconform**, în sensul că, inspectorii sanitari din cadrul DSP Hunedoara, în urma calculelor efectuate pentru verificarea respectării condiției specifice pentru utilizarea mențiunii nutriționale au constatat că valoarea națională de referintă înscrisă pe eticheta unui suplimentului alimentar (VNR ) era greșit înscrisă pe ambalaj.

* **Din punct de vedere al verificării mențiunilor de sănătate înscrise pe suplimentele alimentare:**

În cadrul verificării etichetării suplimentelor alimentare, inspectorii sanitari din cadrul DSP Buzău, DSP Ilfov, DSP Sibiu și DSP București au raportat faptul că au fost identificate **6 produse, din categoria suplimentelor alimentare** cu mențiuni de sănătate **necorespunzătoare**,ca de exemplu:

* **mențiuni de sănătate care se refereau la produs și nu la ingrediente**.

Pentru aceste ultime 2 produse mai sus menționate, inspectorii sanitari din cadrul DSP Buzău **au dispus sancţionarea contravenţională a reprezentantului unităţii**, conform Hotărârii Guvernului nr. 723/2011, art. 12, alin.2, lit.a în cuantum de 1000 lei şi s-a stabilit un termen de 4 luni pentru reetichetarea produselor neconforme.

* suplimente alimentare care aveau înscrise pe etichetă mențiuni de sănătate care **nu respectă condiția specifică de utilizare**, ca de exemplu:

**- pentru un suplimentul alimentar**, o parte din mentiunea de sănătate “ Magneziul, Vitamina B6 și **potasiul** contribuie la funcționarea normală a sistemului nervos” era necorespunzătoare, în sensul că, în condițiile în care pe etichetă se recomanda, la modul de utilizare 1-2 plicuri pe zi, nu se ajungea la cantitatea de minim 15% din valoarea de referință pentru potasiu.

Pentru acest produs, Inspecția Sanitară de Stat din cadrul Ministerului Sănătății a transmis adresă la DSP București pentru efectuarea unui control în vederea verificării respectării legislației în vigoare și dispunerea măsurilor legale care se impun.

**Printre alte neconformități identificate cu o frecvență mai mare au fost următoarele**:

* Depozitare necorespunzătoare a materiilor prime la un producător de suplimente alimentare din județul Brașov.
* Neefectuarea de către persoanele care manipulau suplimentele alimentare a cursurilor privind însușirea noțiunilor funfamentale de igienă, conform prevederilor Ordinului MS nr. 1225/5031/2003 privind aprobarea Metodologiei pentru organizarea şi certificarea instruirii profesionale a personalului privind însuşirea noţiunilor fundamentale de igienă.
* Neefectuarea examenelor medicale prevăzute de Hotărârea Guvernului nr. 355/2007 privind supravegherea sănătăţii lucrătorilor, cu modificările şi completările ulterioare .

**Menționăm faptul că, în urma controalelor domeniul suplimentelor alimentare au fost aplicate** **un număr total de 21 sancțiuni contravenționale, din care:**

* **avertismente = 14,**
* **amenzi = 7 în valoare de 36.600 lei.**

**Au fost scoase din consum următoarele cantități de suplimente alimentare:**

* **10,636 kg** ( retrase de DSP Iași)
* **3,10 l** (310 fl. x10 ml retrase de DSP Argeș).

**Neconformitățile pentru care s-au scos de la comercializare** cantitățile mai sus menționate au fost:

* atribuire de proprietăți de prevenire, tratare sau vindecare a unor boli umane,
* eroare înscriere unitate de măsură. (0,136 kg)
* eroare de tipărire a unei informații pe etichetă, respectiv în loc de “notificat la MS”, pe etichetă era tipărit ‘notificat la Instituție” (10,5 kg).

1. **În domeniul alimentelor cu adaos de vitamine și minerale au fost efectuate un număr de 305 controale**, dintre care:
   * + - 8 controale la producători

* 8 controale la distribuitori/importatori,
* 289 controale la retaileri.
* **Din punct de vedere al notificării alimentelor cu adaos de vitamine, minerale și alte substanțe** s-au constatat următoarele:

Au fost verificate un număr de **713 alimente cu adaos de vitamine, minerale și alte substanțe, din care 10 produse nu erau notificate** de persoana responsabilă cu punerea pe piață a acestora, astfel:, DSP Botoșani- 2, DSP Buzău- 3, DSP Constanța- 1, DSP Dolj- 3 și DSP MS-1.

Pentru 1 aliment cu adaos de vitamine, minerale și alte substanțe, neconform din punct de vedere al notificării, la care producatorul era chiar din județul în care a fost identificat ca neconform, măsura dispusă de inspectorii sanitari a fost “sistarea reaprovizionarii până la notificare”.

Pentru celelalte produse, Inspectia Sanitară de Stat din cadrul Ministerului Sănătății a transmis adrese la DSP –urile respective pentru efectuarea de controale și dispunerea măsurilor legale, conform competențelor.

Menționăm că, DSP Arad a raportat la rubrica - notificări necorespunzătoare, un număr de **3 produse din categoria alimentelor cu adaos de vitamine, minerale și alte substanțe** care **nu au fost identificate** în Registrul Național al mențiunilor nutriționale și de sănătate și nici în Registrul alimentelor cu adaos de vitamine și minerale de pe site-ul Ministerului Sănătății.

Pentru acestea, Inspectia Sanitară de Stat din cadrul Ministerului Sănătății a transmis adresă la DSP București, pentru efectuarea de controale în vederea verificării aspectelor sesizate și dispunerea măsurilor legale, conform competențelor.

* **Din punct de vedere al verificării modului de etichetare al alimentelor cu adaos de vitamine, minerale și alte substanțe:**

În urma verificărilor privind verificarea respectării legislației referitoare la etichetarea **alimentelor cu adaos de vitamine, minerale și alte substanțe,** inspectorii sanitari din cadrul DSP Buzău au raportat **1 produs** cu eticheta **neconformă**, în sensul că eticheta nutriţională tradusă în limba română nu corespundea cu cea în limba engleză, respectiv :

Eticheta nutriţională tradusă în limba română nu corespunde cu cea în limba engleză. Inspectorii sanitari nu au aplicat măsuri, etichetarea fiind în competența Autorității Naționale pentru Protecția Consumatorilor.

Inspecția Sanitară de Stat din cadrul Ministerului Sănătății a transmis adresă la Autoritatea Națională pentru Protecția Consumatorilor, în vederea dispunerii, conform competențelor a măsurilor legale care se impun.

* **Din punct de vedere al verificării mențiunilor nutriționale înscrise pe produsele din categoria alimentelor cu adaos de vitamine, minerale și alte substanțe:**

Din cele **590 alimente cu adaos de vitamine, minerale și alte substanțe care aveau înscrise pe etichetă mențiuni nutriționale**, inspectorii sanitari din cadrul DSP Arad, DSP Botoșani și DSP Dolj au raportat faptul că **6 produse erau necorespunzătoare**, din punct de vedere a:

1. **Condiţiilor specifice de utilizare** a mențiunii nutriționale prevăzute în Anexa la Regulamentul CE nr. 1924/2006 , respectiv:
2. **Nu se îndeplinește condiția de utilizare** a mențiunii nutriționale ,,fără zahăr adăugat”, deoarece pe eticheta în limba română tradusă de distribuitor, lipsește indicația: ,,conține zaharuri prezente în mod natural”.
3. **Utilizare incorectă pe eticheta unor produse a sintagmei “îmbogățit” .**

**c) Lipsa mențiune** “conține zaharuri prezente în mod natural”, **ca și condiție a utilizării mentiunii nutritionale**  “fără zahăr adăugat”, pentru unele alimente cu adaos de vitamine, minerale și alte substanțe.

1. **Valoare nutritivă de referință (VNR)** gresit înscris pe eticheta produsului:

**Printre alte neconformități identificate cu o frecvență mai mare**, în cadrul controaleor în domeniul alimentelor cu ados de vitamine, minerale și alte substanțe, au fost următoarele:

* Neefectuarea de către persoanele care manipulau suplimentele alimentare a cursurilor privind însușirea noțiunilor funfamentale de igienă, conform prevederilor Ordinului MS nr. 1225/5031/2003 privind aprobarea Metodologiei pentru organizarea şi certificarea instruirii profesionale a personalului privind însuşirea noţiunilor fundamentale de igienă.
* Neefectuarea examenelor medicale prevăzute de Hotărârea Guvernului nr. 355/2007 privind supravegherea sănătăţii lucrătorilor, cu modificările şi completările ulterioare .

**Menționăm, faptul că în urma controalelor efectuate în domeniul alimentelor cu adaos de vitamine, minerale și alte substanțe au fost aplicate un număr total de 23 sancțiuni contravenționale, din care:**

* **avertismente = 11,**
* **amenzi = 12 în valoare de 30.000 lei.**

Precizăm faptul că, în cadrul acţiunilor de control, în cazul identificării de neconformităţi, inspectorii sanitari au informat Inspecția Sanitară de Stat din cadrul Ministerului Sănătății care a transmis adrese direcţiilor de sănătate publică în a căror arie teritorială își are sediul/punctul de lucru, producătorul/distribuitoru/persoanei responsabile de punerea pe piată a produselor neconforme, în vederea dispunerii măsurilor legale care se impun.

De asemenea, pentru asigurarea protecţiei sănătăţii, inspectorii sanitari vor continua acţiunile de control privind verificarea conformităţii alimentelor cu destinaţie nutriţională specială, a suplimentelor alimentare, precum şi a alimentelor cu adaos de vitamine, minerale şi/sau alte substanţe nutritive, vor efectua recontroale la unităţile la care au fost depistate deficienţe de la prevederile legislaţiei în vigoare.